Transitoroof gefnuik: Verdagte dood, polisielede en wagte gewond | Maroela Media
Vyf polisielede verbonde aan die Rustenburg-blitspatrollie en -honde-eenheid en twee veiligheidswagte van Fidelity is gewond ná 'n mislukte transitorooftog in Noordwes, terwyl een van die verdagtes doodgeskiet is.
Kol. Brenda Muridili, polisiewoordvoerder, het gesê die polisie het 'n wenk oor 'n beoogde transitorooftog in Geelhoutpark in Rustenburg ontvang.
Tydens 'n patrollie van die gebied het hulle op die rooftog in Watsoniaweg afgekom.
"Die verdagtes het skote op die polisievoertuie gevuur en hulle het dit beantwoord," het Muridili gesê.
Die onbekende getal rowers het daarna in hul wegkomvoertuie gespring en van die toneel gevlug. Die polisie hulle tot by die Tlhabane-winkelsentrum agternagesit waar nóg 'n skietery uitgebreek het.
Vyf polisielede en twee veiligheidswagte is gewond. (Foto: @katliwa_lepower
Vyf polisielede is gewond, terwyl een van die rowers doodgeskiet is.
Waar die rooftog plaasgevind het, is twee veiligheidswagte ook gewond, het Muridili gesê.
Die polisie het sy 72-uur-aktiveringsplan in werking gestel en is steeds op soek na die rowers.
Genl. John Khehla Sitole, nasionale polisiekommissaris, het die polisie vir hul optrede geloof en die gewonde beamptes 'n spoedige herstel toegewens.
Vyf koelbloedig doodgeskiet, verdagtes soek
Ek is van Rustenburg, en glo my, dit was 'n oorlog in die kleine en twee ontploffings wat kilometers ver gehoor kon word.
Dit is nogal opvallend/kommerwekkend om al die rooftog berigte te lees en te sien hoe baie polisiebeamptes gewond/gedood word teenoor die getal rowers wat gedood/gewond word. Laat my dink dat die beamptes net instorm en skiet…….. en dat behoorlike opleiding ontbreek.
Lees ek reg? Die polisie het vooraf kennis gehad van die beoogde rooftog; 5 poliesmanne en 2 wagte gewond; Een rower doodgeskiet; Die rowers het in hul wegkomvoertuie gevlug; Geen arrestasies.
As ek dit reg lees en verstaan dan moet hoedman please explain
Ek lees die kommentaar van mattk en Hennie en staan verstom. Hierdie lede plaas hulle lewens in gevaar en is bereid om dood te gaan, en julle lewer die kommentaar? Die berig stel dit duidelik dat die verdagtes op die polisie geskiet het, en hulle het terug geskiet. Waar kom jy, mattk, vandaan dat die polisie instorm en skiet? Hennie, dit was 'n onbekende aantal verdagtes. Was jy al in 'n skietgeveg met 'n oormag? Wat sou jy doen? Gaan lees weer, die polisie het op die rooftog afgekom. Gewoonlik is die rowers dan reeds buite hulle voertuie en gereed… Lees meer »